અડાલજ પોલીસ સ્ટેશનમાં હેડ કોન્સ્ટેબલ તરીકે ફરજ બજાવતા અને અડાલજ પોલીસ લાઇનમાં રહેતા મૂળજીભાઇ સોલંકીની પત્ની કમળાબહેન સોલંકીએ અમરાઇવાડી પોલીસ સ્ટેશનમાં 44 હજાર રૂપિયાના સોના ચાંદીના દાગીના ચોરી થઇ હોવાની ફરિયાદ દાખલ કરાવી છે. ઉલ્લેખનીય છે કે અમરાઇવાડી વિસ્તારમાં આવેલ કૈલાસધામ સોસાયટીમાં સામેથી કમળાબહેન શટલ રિક્ષામાં બેસીને હાટકેશ્વર સર્કલ પાસે ઊતર્યાં હતાં. તે સમયે તેમની પાસે રહેલા થેલામાંથી 44 હજાર રૂપિયાના સોના ચાંદીના દાગીના ચોરી થયા હોવાની જાણ થઇ હતી.